ddrg/super_eurlex huggingface dataset:
*****

ΚΑΝΟΝΙΣΜΟΣ (ΕΟΚ) αριθ. 3337/86 ΤΗΣ ΕΠΙΤΡΟΠΗΣ

της 30ης Οκτωβρίου 1986

περί παύσεως της αλιείας μπλε λίγκας από πλοία με σημαία της Γαλλίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 3732/85 του Συμβουλίου της 20ής Δεκεμβρίου 1985 για την κατανομή μεταξύ των κρατών μελών των ποσοστώσεων αλιείας για τα σκάφη που αλιεύουν στα ύδατα των Νήσων Φερόε (3), προβλέπει τις ποσοστόσεις για μπλε λίγκα για το 1986·

ότι να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·

ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων σεβαστού στα ύδατα των Νήσων Φερόε, από πλοία με σημαία της Γαλλίας ή νηολογημένα στη Γαλλία έφθασαν τις ποσοστώσεις που είχαν διατεθεί για το 1986,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό των αλιευμάτων μπλε λίγκας στα ύδατα των Νήσων Φερόε από πλοία με σημαία της Γαλλίας ή νηολογημένα στην Γαλλία, εκτιμάται ότι έχει εξαντλήσει τις ποσοστώσεις που είχαν διατεθεί στην Γαλλία για το 1986.

Απαγορεύεται η αλιεία μπλε λίγκας στα ύδατα των Νήσων Φερόε, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση σεβαστού που έχει αλιευθεί στα ύδατα αυτά, από πλοία με σημαία της Γαλλίας ή νηολογημένα στη Γαλλία, από την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύειτην ισχύει την ημέρα της δημοσίευσης του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Οκτωβρίου 1986.

Για την Επιτροπή

Antonio GARDOSO E CUNHA

Μέλος της Επιτροπής

(1) ΕΕ αριθ. L 220 της 29. 7. 1982, σ. 1

(2) ΕΕ αριθ. L 361 της 31. 12. 1985, σ. 42.

(3) ΕΕ αριθ. L 361 της 31. 12. 1985, σ. 76.
*****

ΚΑΝΟΝΙΣΜΟΣ (ΕΟΚ) αριθ. 3258/86 ΤΗΣ ΕΠΙΤΡΟΠΗΣ

της 27ης Οκτωβρίου 1986

περί αποκαταστάσεως της εφαρμογής των δασμών για άλλες ηλεκτρογεννήτριες, άλλους ηλεκτροκινητήρες και στρεφόμενους μετατροπείς της διάκρισης 85.01 Β Ι β) του κοινού δασμολογίου, καταγωγής Χονγκ Κονγκ, δικαιούχου των προβλεπόμενων στον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3599/85 του Συμβουλίου της 17ης Δεκεμβρίου 1985 περί εφαρμογής των γενικευμένων δασμολογικών προτιμήσεων κατά το έτος 1986 για ορισμένα βιομηχανικά προϊόντα καταγωγής αναπτυσσόμενων χωρών (1), και ίδίως το άρθρο 13,

Εκτιμώντας:

ότι, με βάση τα άρθρα 1 και 10 του εν λόγω κανονισμού, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, εκτός από εκείνες που αναφέρονται στη στήλη 4 του παραρτήματος Ι, στα πλαίσια των προτιμησιακών δασμολογικών οροφών που καθορίζονται στη στήλη 9 του παραρτήματος αυτού· ότι, σύμφωνα με το άρθρο 11 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών·

ότι για άλλες ηλεκτρογεννήτριες, άλλους ηλεκτροκινητήρες και στρεφόμενους μετατροπείς της διάκρισης 85.01 Β Ι β) του κοινού δασμολογίου, η ατομική οροφή διαμορφώνεται σε ύψος 10 950 000 ECU· ότι, κατά την ημερομηνία 17 Οκτωβρίου 1986, οι εισαγωγές των εν λόγω προϊόντων, καταγωγής Χονγκ Κονγκ, στην Κοινότητα, ανέρχονται δια καταλογισμού στο επίπεδο της εν λόγω οροφής·

ότι ενδείκνυται να αποκαθίστανται οι τελωνειακοί δασμοί για τα εν λόγω προϊόντα έναντι της Χονγκ Κονγκ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 31 Οκτωβρίου 1986, η ανασταλείσα, δυνάμει του κανονισμού (ΕΟΚ) αριθ. 3599/85 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Χονγκ Κονγκ, στην Κοινότητα:

1.2 // // // Κλάση

του κοινού

δασμολογίου

// Περιγραφή εμπορευμάτων

// // // 85.01

(Κώδικες NIMEXE 85.01-09, 10, 11, 12, 13, 14, 15, 17, 18, 21, 23, 24, 25, 26, 28, 31, 33, 34, 36, 38, 39, 41, 42, 44, 46, 47, 49, 52, 54, 55, 56, 57, 58) // Ηλεκτρογεννήτριαι. Ηλεκτροκινητήρες. Μετατροπείς στρεφόμενοι ή στατοί (ανοθρωταί, κπλ.). Μετασχηματισταί. Πηνία αντιδράσεως και αυτεπαγωγής:

Β. Έτεραι μηχαναί και συσκευαί:

Ι. Ηλεκτρογεννήτριαι, ηλεκτροκινητήρες (έστω και φέροντες διατάξεις αυξομειώσεως-μεταβολής της ταχύτητος), στρεφόμενοι μετατροπείς:

β) Λοιπά // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Οκτωβρίου 1986.

Για την Επιτροπή

COCKFIELD

Αντιπρόεδρος

(1) ΕΕ αριθ. L 352 της 30. 12. 1985, σ. 1.
*****

ΚΑΝΟΝΙΣΜΟΣ (ΕΟΚ) αριθ. 3193/86 ΤΟΥ ΣΥΜΒΟΥΛΙΟΥ

της 14ης Οκτωβρίου 1986

για τον καθορισμό της αντιπροσωπευτικής τιμής αγοράς και της τιμής κατωφλίου του ελαιολάδου για την περίοδο εμπορίας 1986/87, καθώς και των ποσοστών του ποσού της ενίσχυσης στην κατανάλωση που πρέπει να καθοριστούν σύμφωνα με το άρθρο 11 παράγραφοι 5 και 6 του κανονισμού αριθ. 136/66/ΕΟΚ

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 4 παράγραφος 4 δεύτερο εδάφιο και το άρθρο 11 παράγραφος 6,

την πρόταση της Επιτροπής,

Εκτιμώντας:

ότι η αντιπροσωπευτική τιμή αγοράς πρέπει να καθορίζεται σύμφωνα με τα κριτήρια που προβλέπονται στα άρθρα 7 και 10 του κανονισμού αριθ. 136/66/ΕΟΚ·

ότι η τιμή κατωφλίου πρέπει να καθορίζεται κατά τέτοιο τρόπο ώστε η τιμή πώλησης του εισαγόμενου προϊόντος στο σημείο διέλευσης των συνόρων, όπως τούτο καθορίζεται κατ' εφαρμογή του άρθρου 9 του κανονισμού αριθ. 136/66/ΕΟΚ, να είναι στο επίπεδο της αντιπροσωπευτικής τιμής αγοράς, λαμβανομένης υπόψη της επίπτωσης των μέτρων που αναφέρονται στο άρθρο 11 παράγραφος 6 του εν λόγω κανονισμού·

ότι η εφαρμογή των κριτηρίων αυτών οδηγεί στον καθορισμό της αντιπροσωπευτικής τιμής αγοράς και της τιμής κατωφλίου στα επίπεδα που αναφέρονται στο άρθρο 1 του παρόντος κανονισμού·

ότι, σύμφωνα με το άρθρο 11 παράγραφοι 5 και 6 του κανονισμού αριθ. 136/66/ΕΟΚ, ένα ορισμένο ποσοστό του ποσού της ενίσχυσης στην κατανάλωση πρέπει να προορίζεται, σε κάθε ελαιοκομική περίοδο, για τη χρηματοδότηση των αναγνωρισμένων επαγγελματικών οργανώσεων που αναφέρονται στην παράγραφο 3 του εν λόγω άρθρου, αφενός, και για τη χρηματοδότηση δραστηριοτήτων που έχουν ως σκοπό την προώθηση της καταναλώσεως ελαιολάδου εντός της Κοινότητας, αφετέρου· ότι πρέπει να ορισθούν τα ποσοστά αυτά για την περίοδο εμπορίας 1986/87,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1986/87, η αντιπροσωπευτική τιμή αγοράς και η τιμή κατωφλίου του ελαιολάδου καθορίζονται ως εξής:

- αντιπροσωπευτική τιμή αγοράς 166,6 ECU ανά 100 χιλιόγραμμα,

- τιμή κατωφλίου: 163,05 ECU ανά 100 χιλιόγραμμα.

Άρθρο 2

1. Για την περίοδο εμπορίας 1986/87, το ποσοστό της ενίσχυσης στην κατανάλωση που αναφέρεται στο άρθρο 11 παράγραφος 5 του κανονισμού 136/66/ΕΟΚ καθορίζεται σε 1,4.

2. Για την περίοδο εμπορίας 1986/87, το ποσοστό της ενίσχυσης στην κατανάλωση που διατίθεται στις δραστηριότητες που αναφέρονται στο άρθρο 11 παράγραφος 6 του κανονισμού αριθ. 136/66/ΕΟΚ καθορίζεται σε 0.

Άρθρο 3

Ο παρών κανονισμός αρχίζει να ισχύει την 1η Νοεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 14 Οκτωβρίου 1986.

Για το Συμβούλιο

Ο Πρόεδρος

M. JOPLING

(1) ΕΕ αριθ. 172 της 30. 9. 1966, σ. 3025/66.

(2) ΕΕ αριθ. L 133 της 21. 5. 1986, σ. 8.
*****

ΚΑΝΟΝΙΣΜΟΣ (ΕΟΚ) αριθ. 3182/86 ΤΗΣ ΕΠΙΤΡΟΠΗΣ

της 20ής Οκτωβρίου 1986

που τροποποιεί τον κανονισμό (ΕΟΚ) αριθ. 2705/86 που καθορίζει τις λεπτομέρειες εφαρμογής της αποστάξεως που αναφέρεται στο άρθρο 40 του κανονισμού (ΕΟΚ) αριθ. 337/79 του Συμβουλίου για την περίοδο 1986/87

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 40 παράγραφος 6,

Εκτιμώντας:

ότι ο κανονισμός (ΕΟΚ) αριθ. 2705/86 της Επιτροπής (3) έχει προβλέψει ότι η προσκόμιση από τον αποσταγματοποιό της αποδείξεως πληρωμής της τιμής αγοράς στον παραγωγό λαμβάνει χώρα εντός του διμήνου που ακολουθεί την είσοδο του οίνου στο αποσταγματοποιείο· ότι υπάρχει κίνδυνος η προθεσμία αυτή να είναι ανεπαρκής για τους αποσταγματοποιούς και θα πρέπει να προσαρμοστεί, χωρίς ωστόσο να εξασθενίσουν οι εγγυήσεις για τον οργανισμό παρεμβάσεως·

ότι είναι απαραίτητο να διορθωθεί μία ανακρίβεια στο άρθρο 12 του κανονισμού (ΕΟΚ) αριθ. 2705/86·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2705/86 τροποποιείται ως εξής:

1. Το άρθρο 5 παράγραφος 3 πρώτο εδάφιο αντικαθίσταται από το ακόλουθο κείμενο:

«3. Η πληρωμή της ενισχύσεως από τον οργανισμό παρεμβάσεως στον αποσταγματοποιό εξαρτάται από τον όρο ότι ο αποσταγματοποιός, εντός του διμήνου που ακολουθεί την υποβολή της αιτήσεως που αναφέρεται στην παράγραφο 2:

- προσκομίζει την απόδειξη ότι πλήρωσε την τιμή αγοράς που αναφέρεται στο άρθρο 3, ή

- παρέχει εγγύηση υπέρ του οργανισμού παρεμβάσεως.

Η εγγύηση αυτή ισούται με 110 % του ποσού της ζητουμένης ενισχύσεως.»

2. Το άρθρο 12 αντικαθίσταται από το ακόλουθο κείμενο:

«Άρθρο 12

Η μετατροπή σε εθνικό νόμισμα των ποσών που αναφέρονται στον παρόντα κανονισμό πραγματοποιείται με τη βοήθεια του αντιπροσωπευτικού συντελεστή που ισχύει στον τομέα του οίνου την 1η Σεπτεμβρίου 1986.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Οκτωβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 54 της 5. 3. 1979, σ. 1.

(2) ΕΕ αριθ. L 367 της 31. 12. 1985, σ. 39.

(3) ΕΕ αριθ. L 246 της 30. 8. 1976, σ. 61.
*****

ΚΑΝΟΝΙΣΜΟΣ (ΕΟΚ) αριθ. 3104/86 ΤΗΣ ΕΠΙΤΡΟΠΗΣ

της 13ης Οκτωβρίου 1986

περί παύσεως της αλιείας του σολομού από πλοία με σημαία κράτους μέλους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 3725/85 του Συμβουλίου της 20ής Δεκεμβρίου 1985 περί κατανομής μεταξύ των κρατών μελών των ποσοστώσεων αλιείας για τα σκάφη που αλιεύουν στα ύδατα της Σουηδίας (3) προβλέπει τις ποσοστώσεις για σολομό για το 1986·

ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί.

ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων σολομού στα ύδατα της διαίρεσης CIEM III d (σουηδικά ύδατα), από πλοία με σημαία κράτους μέλους ή νηολογημένα σε κράτος μέλος, έφθασαν τις ποσοστώσεις που είχαν διατεθεί για το 1986,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό των αλιευμάτων σολομού στα ύδατα της διαίρεσης CIEM III d (σουηδικά ύδατα), από πλοία με σημαία κράτους μέλους ή που είναι νηολογημένα σε κράτος μέλος, εκτιμάται ότι έχει εξαντλήσει τις ποσοστώσεις που είχαν διατεθεί στην Κοινότητα για το 1986.

Απαγορεύεται η αλιεία σολομού στα ύδατα της διαίρεσης CIEM III d (σουηδικά ύδατα), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση σολομού που έχει αλιευθεί στη διαίρεση αυτή από πλοία με σημαία κράτους μέλους ή νηολογημένα σε κράτος μέλος, από την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Οκτωβρίου 1986.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 220 της 29. 7. 1982, σ. 1.

(2) ΕΕ αριθ. L 361 της 31. 12. 1985, σ. 42.

(3) ΕΕ αριθ. L 361 της 31. 12. 1985, σ. 47.
*****

ΚΑΝΟΝΙΣΜΟΣ (ΕΟΚ) αριθ. 2921/86 ΤΗΣ ΕΠΙΤΡΟΠΗΣ

της 23ης Σεπτεμβρίου 1986

περί τροποποιήσεως για δεύτερη φορά του κανονισμού (ΕΟΚ) αριθ. 988/86 περί εφαρμογής των ποιοτικών κατηγοριών ΙΙΙ σε ορισμένα φρούτα της περιόδου 1986/87

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1351/86 (2), και ιδίως το άρθρο 4 παράγραφος 1,

Εκτιμώντας:

ότι ο κανονισμός (ΕΟΚ) αριθ. 379/71 της Επιτροπής της 19ης Φεβρουαρίου 1971 περί καθορισμού των κανόνων ποιότητος για τα εσπεριδοειδή (3) ορίζει κατηγορία ΙΙΙ για τα προϊόντα αυτά·

ότι, κατά το άρθρο 4 παράγραφος 1 εδάφιο πρώτο του κανονισμού (ΕΟΚ) αριθ. 1035/72, οι ποιοτικές κατηγορίες ΙΙΙ εφαρμόζονται μόνο εάν τα προϊόντα που ανταποκρίνονται σ' αυτές τις κατηγορίες είναι αναγκαία για την κάλυψη των αναγκών της καταναλώσεως· ότι η ανάγκη αυτή, η οποία αναγνωρίσθηκε ήδη για τα λεμόνια τύπου Verdelli από τον κανονισμό (ΕΟΚ) αριθ. 2194/86 της Επιτροπής (4), παρουσιάζεται τώρα για ορισμένα εσπεροειδή εκτός των λεμονιών· ότι, λαμβανομένων υπόψη των σημαντικών διακυμάνσεων της αγοράς από τη μία περίοδο στην άλλη, πρέπει να περιορισθεί η διάρκεια εφαρμογής των ποιοτικών κατηγοριών ΙΙΙ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αρι. 988/86 συμπληρώνεται με τη ακόλουθη ένδειξη:

«- πορτοκάλια της ποικιλίας blonde ovale calabrese:

από 1ης Οκτωβρίου έως 31 Δεκεμβρίου 1986,

- satsumas, κλημεντίνες, tangerines και άλλα παρόμοια υβρίδια εσπεροειδών εκτός των μανταρινιών: από 1ης Οκτωβρίου έως 31 Δεκεμβρίου 1986.»

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Σεπτεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 119 της 8. 5. 1986, σ. 46.

(3) ΕΕ αριθ. L 45 της 24. 2. 1971, σ. 1.

(4) ΕΕ αριθ. L 190 της 12. 7. 1986, σ. 58.
*****

ΚΑΝΟΝΙΣΜΟΣ (ΕΟΚ) αριθ. 2833/86 ΤΗΣ ΕΠΙΤΡΟΠΗΣ

της 12ης Σεπτεμβρίου 1986

περί αποκαταστάσεως της εφαρμογής των δασμών για τα χειρόκτια (γάντια), προστατευτικά για κάθε επάγγελμα της διάκρισης 42.03 Β Ι του κοινού δασμολογίου, καταγωγής Ταϋλάνδης, δικαιούχου των προβλεπόμενων από τον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3599/85 του Συμβουλίου της 17ης Δεκεμβρίου 1985 περί εφαρμογής γενικευμένων δασμολογικών προτιμήσεων κατά το έτος 1986 επί ορισμένων βιομηχανικών προϊόντων καταγωγής αναπτυσσόμενων χωρών (1), και ιδίως το άρθρο 13,

Εκτιμώντας:

ότι, με βάση τα άρθρα 1 και 10 του εν λόγω κανονισμού, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, εκτός από εκείνες που αναφέρονται στη στήλη 4 του παραρτήματος Ι, στα πλαίσια των προτιμησιακών δασμολογικών οροφών που καθορίζονται στη στήλη 9 του παραρτήματος αυτού·

ότι, σύμφωνα με το άρθρο 11 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών·

ότι, για τα προστατευτικά χειρόκτια (γάντια) για κάθε επάγγελμα της διάκρισης 42.03 Β Ι του κοινού δασμολογίου, η ατομική οροφή διαμορφώνεται σε ύψος 4 380 000 ECU· ότι κατά την ημερομηνία 10 Σεπτεμβρίου 1986 οι εισαγωγές των εν λόγω προϊόντων καταγωγής Ταϊλάνδης στην Κοινότητα, ανέρχονται δια καταλογισμού στο επίπεδο της εν λόγω οροφής·

ότι ενδείκνυται να αποκαθίστανται οι τελωνειακοί δασμοί για τα εν λόγω προϊόντα έναντι της Ταϋλάνδης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 16 Σεπτεμβρίου 1986 η ανασταλείσα, δυνάμει του κανονισμού (ΕΟΚ) αριθ. 3599/85 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Ταϋλάνδης, στην Κοινότητα:

1.2 // // // Κλάση

του κοινού

δασμολογίου

// Περιγραφή εμπορευμάτων

// // // 42.03

(Κώδικας ΝΙΜΕΧΕ

42.03-21) // Ενδύματα και εξαρτήματα του ενδύματος εκ δέρματος φυσικού, τεχνητού ή ανεσχηματισμένου:

Β. Χειρόκτια συμπεριλαμβανομένων και των αδακτύλων τοιούτων των εχόντων υποδοχήν μόνον δια τον αντίχειρα:

Ι. Προστατευτικά δια παν επάγγελμα // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Σεπτεμβρίου 1986.

Για την Επιτροπή

COCKFIELD

Αντιπρόεδρος

(1) ΕΕ αριθ. L 352 της 30. 12. 1985, σ. 1.
*****

ΚΑΝΟΝΙΣΜΟΣ (ΕΟΚ) αριθ. 2838/86 ΤΗΣ ΕΠΙΤΡΟΠΗΣ

της 12ης Σεπτεμβρίου 1986

περί παύσεως της αλιείας του γάδου από πλοία με σημαία της Ολλανδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 3721/85 του Συμβουλίου της 20ής Δεκεμβρίου 1985 για τον καθορισμό, για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 2374/86 (4), προβλέπει τις ποσοστώσεις για το γάδο για το 1986·

ότι για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·

ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων γάδου στα ύδατα της διαιρέσεως CIEM III a (Skagerrak) από πλοία με σημαία της Ολλανδίας ή νηολογημένα στην Ολλανδία, έφθασαν τις ποσοστώσεις που είχαν διατεθεί για το 1986·

ότι η Ολλανδία απαγόρευσε την αλιεία για αυτό το απόθεμα από τις 2 Σεπτεμβρίου 1986·

ότι, πρέπει, κατά συνέπεια, η ημερομηνία να κρατηθεί,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό των αλιευμάτων γάδου στα ύδατα της διαιρέσεως CIEM III a (Skagerrak) από πλοία με σημαία της Ολλανδίας ή νηολογημένα στην Ολλανδία, εκτιμάται ότι έχει εξαντλήσει τις ποσοστώσεις που είχαν διατεθεί στην Ολλανδία για το 1986.

Απαγορεύεται η αλιεία γάδου στα ύδατα της διαιρέσεως CIEM III a (Skagerrak) καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση γάδου που έχει αλιευθεί στις διαιρέσεις αυτές από πλοία με σημαία της Ολλανδίας ή νηολογημένα στην Ολλανδία, από την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 2 Σεπτεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Σεπτεμβρίου 1986.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 220 της 29. 7. 1982, σ. 1.

(2) ΕΕ αριθ. L 361 της 31. 12. 1985 σ. 42.

(3) ΕΕ αριθ. L 361 της 31. 12. 1985, σ. 5.

(4) ΕΕ αριθ. L 206 της 30. 7. 1986, σ. 4.